Berlingske Tidende, 1773-02-05
- Med tvende i Gaar ankomne Hollandske Poster ere mange Depecher fra de ved fremmede Hoffer staaende K. Ministre, indløbne, over hvilke i Dag ved Hoffet er blevet delibereret. - Man forekaster nu den Engelske Bangue, at den søger at legge ligesom en almindelig Beslag paa Handelen, ved det at den vegrer sig ved, at discontere Vexel Breve, som forekomme i sædvanlig Handels=Løb, og af faste Huse ere udstedte eller accepterede, uden at giøre Forskiæl imellem samme og saadanne, som man kan have Mistanke om. J disse Omstændigheder taler man om et Handels=Kammers Oprettelse, under Direction af de fornemste Kiøbmænd her i Staden. Nytten af saadan en Indretning er klar, og man tvivler ikke paa, at jo alle Kiøbmænd gierne vil være behielpelige dertil, saasom man ved dette Middel let skulle kunde føye mange i Henseende til Handelen nyttige Anstalter, og forekomme mange Uleyligheder, som Kiøbmænd ellers ofte ere udsatte for. - Da Actie=Handelen hidindtil har været en af de fornemste Kilder til alt det Onde, som paa nogen Tid har svækket den offentlige Credit, saa vil Parlementet, hvis Underhuus i Dag igien har begyndt sine Deliberationer, med første tage denne Sag i Undersøgning. - Det er nu offentlig erklæret, at i Fald Frankrig skulle sende en Søemagt til Middelhavet, for at hielpe Tyrkerne, maae Engelland staae Russerne bie. - Paven har sendt vor Konge til Præsent, en Statue af Augustus Cæsar, et ret antique Stykke, beundringsværdig forarbeydet, og ganske ubeskadiget. - Private Breve fra Madrit mælde, at Fyrsten af Masserano har raadet Kongen sin Herre, ikke at bryde Venskab med Engelland. - Hoffet ønsker meget alvorlig at erholde en tilforladelig Efterretning om Udfaldet af vore Troppers Foretagender mod de Vilde paa den Øe St. Vincent, saasom alle hidtil havte Efterretninger ere uvisse. Nogle af dem mælde, at Gouverneuren der har sluttet en Stilstand med Caraiberne, saasom han ikke kunde fordrive dem, og tilstaaet dem den biergagtige Deel af Øen, hvilken de stedse have beboet. Men de stemme alle deri overeens, at adskillige af vore Officierer, og et betydeligt Antal Soldater der ere døde. – J Schotland klages meget over Levnetsmidlers dyre Priis. Jblant Almuen er endog reys sig Hungersnød, som i adskillige Provincer har foraarsaget en Opstand, i sær i Perth og Clydsdale, hvor Korn-Magazinerne, Bagerierne og Slagterboderne ere blevne plyndrede. Man har maatte lade Tropper marchere, for at stille Tumulten, og 3 af Hoved=Mændene ere blevne arresterede Den 22de Januarii. De seneste Breve fra Ostindien, have bragt det Ostindiske Compagnies Directeurer den behagelige Efterretning, at Schaw Allum, retmæssig Keyser i Jndostan, der i saa lang Tid er nedstødt fra sine Forfædres Throne, og havde mod sig en Confoederation af skatskyldige Fyrster, som ikke længer ville taale det Mogulske Herredømmes Aag, har med Engellændernes Hielp erholdet en fuldkommen Seyer over den Nation, som iblant alle hans Fiender er meest krigersk, nedsablet en stor Mængde af dem, og erobret en Skat, som beløber sig næsten til 3 Millioner Pd. Sterl., samt har nu i Sinde, i Spidsen af sin seyerrige Armee, at holde sit triumpherende Indtog i Hovedstaden DeelhiSkulle denne Beretning blive bekræftet, vil den vist have en væsentlig Jndflydelse paa Compagniets Sager.